b"\n_START_ARTICLE_\nAnna II de Cabrera i de Montcada\n_START_SECTION_\nAscend\xc3\xa8ncia\n_START_PARAGRAPH_\nAnna fou la darrera titular del llinatge dels Cabrera. Era filla de Joan de Cabrera i Rocabert\xc3\xad, el qual era fill il\xc2\xb7leg\xc3\xadtim del comte Joan I de Cabrera i, per tant, germanastre dels comtes successors d'aquell, Joan II i Anna I. Joan es cas\xc3\xa0 en segones n\xc3\xbapcies amb Anna de Montcada i tingueren Anna. D'un primer matrimoni de Joan amb Anna de Miquel havia nascut Antic de Cabrera i de Miquel, germanastre d'Anna, que acabaria sent el seu administrador en els dominis catalans dels Cabrera.\n_START_SECTION_\nDesvinculaci\xc3\xb3 de la casa vescomtal\n_START_PARAGRAPH_\nLa titularitat dels dominis dels Cabrera pass\xc3\xa0, a la mort d'Anna el 1565, al seu fill Luis Enr\xc3\xadquez de Cabrera que inici\xc3\xa0, per necessitats econ\xc3\xb2miques, un progressiu desballestament del patrimoni, que fou adquirit i reunificat, el 1572, per Francesc de Montcada i de Cardona, extingint-se aix\xc3\xad la vinculaci\xc3\xb3 del territori a la casa dels Cabrera."